અમદાવાદ: ગુજરાત રાજ્ય શિક્ષણ બોર્ડ સંલગ્ન અમદાવાદ સહિતની રાજ્યભરની શાળાઓમાં વિજ્ઞાન પ્રવાહ ત્રીજા સેમેસ્ટરમાં અભ્યાસ કરતા વિદ્યાર્થીઓ હવે ચોથા સેમેસ્ટરની તૈયારીમાં લાગી ગયા છે. ત્યારે એન્જિનિયરિંગ કોલેજોમાં પ્રવેશ માટે ફરજિયાત એવી જોઇન્ટ એન્ટ્રન્સ ટેસ્ટ(જેઇઇ) મેઇનની પરીક્ષાનો કાર્યક્રમ પણ હવે જાહેર થઈ ગયો છે. સીબીએસઇ બોર્ડ દ્વારા ૧ ડિસેમ્બરથી રજિસ્ટ્રેશન શરૂ થશે. ૩ એપ્રિલે ઓફલાઇન અને ૯, ૧૦ એપ્રિલે ઓનલાઇન એક્ઝામ લેવાશે. જેઇઇ પરીક્ષાનું ૩૧ ડિસેમ્બર સુધી રજિસ્ટ્રેશન કરાવી શકાશે. ૧ માર્ચથી એડમિટ કાર્ડ ઇશ્યૂ થવાની શક્યતા છે.